I Cortés´ fravær utførte hans nestkommanderende Alvarado en massakre på flere hundre unge menn under en danseforestilling til spanjolenes ære. Den uprovoserte massakren førte til fullt opprør blant aztekerne i byen, og spanjolene måtte trekke seg tilbake og forskanse seg i Montezumas palass, fortsatt med kongen som gissel. Cortes forsøkte å berolige folkemengden med å føre ham opp på palassets tak, hvorfra han proklamerte at spanjolene ville trekke seg ut og forlate byen, bare de gav dem fritt leide. Folkemengden ropte at de hadde valgt seg en ny leder, og Moctezuma ble truffet av en stein i hodet.